OpenLLM-France/wikimedia huggingface dataset:
# Kalamazoo

* Per a altres significats, vegeu «Comtat de Kalamazoo».
Kalamazoo és una ciutat del Comtat de Kalamazoo a l'estat de Michigan dels Estats Units. És la capital del comtat. Segons el cens dels Estats Units del 2010, té una població de 74,262 habitants. Kalamazoo és la ciutat més gran de l'àrea estadística metropolitana Kalamazoo-Portage, que tenia 335,340 habitants en 2015. Kalamazoo és equidistant entre les ciutats de Chicago i Detroit, a menys de 150 milles d'una i altra.

## Demografia

Segons el cens de 2010 tenia 74262 persones. La densitat de població era de 1.141,61 hab./km². La població de Kalamazoo estava composta pel 68.14% blancs, el 22.16% eren afroamericans, el 0.52% eren amerindis, l'1.72% eren asiàtics, el 0.04% eren illencs del Pacífic, el 2.79% eren d'altres races i el 4.62% pertanyien a dues o més races. Del total de la població el 6.38% eren hispans o llatins de qualsevol raça.

## Referències

* ↑ Data Access and Dissemination Systems (DADS). «American FactFinder - Results». census.gov. Arxivat de l'original el 17 d’abril 2016. [Consulta: 22 juny 2015].
* ↑ «American FactFinder». United States Census Bureau. [Consulta: 25 novembre 2012].

## Vegeu també

* Huma Abedin

## Enllaços externs

* Ajuntament de Kalamazoo Arxivat 2006-05-22 a Wayback Machine.
# Set (Gènesi)

Set (hebreu: בן-אָדָם שֵׁת, Šēt ben Adam‎; àrab: شيث بن آدم, Xayṯ ibn Ādam) és el tercer fill d'Adam i Eva engendrat després de la mort d'Abel. Apareix al Gènesi capítol quart.

## Set a la Bíblia

Després de la mort d'Abel i la fugida de Caín, Adam i Eva van tenir un altre fill, Set. Aquest va ser el nou hereu de la família i d'ell descendeix la humanitat, ja que Noè és el seu descendent directe.
Va ser el pare d'Enoix, el qual va engendrar a l'edat de cent cinc anys. Després va viure uns altres vuit-cents set anys en els quals va engendrar altres fills i filles.

## Pilars dels fills de Set

Flavi Josep, historiador romà del segle i, afirmava que uns descendents de Set van construir els anomenats Pilars dels fills de Set, dos pilars gegantins on s'inscrivien tots els descobriments antics sobre ciència o invents, i especialment els temes referents a l'astronomia. Al segle xviii, William Whiston va traduir Flavi Josep a l'anglès i, després de diversos estudis en història antiga, va afirmar que creia que Josep va assimilar Set a Senusret, un mític rei d'Egipte que va construir uns pilars enormes.

## Set a l'Edèn

Segons el Testament d'Adam (llibre apòcrif del segle iv), poc abans de morir, Adam li va transmetre la Càbala a Set. L'ancià, espantat per la seva propera mort (que esdevindria la primera de la història tret de l'assassinat d'Abel), li va demanar al seu fill Set que tornés al Jardí de l'Edèn i agafés el fruit de l'arbre de la vida, que donava la immortalitat.
Set va seguir les indicacions del seu pare i va arribar a l'entrada del Jardí de l'Edèn. Allà va topar-se amb l'arcàngel Miquel que feia guàrdia. Set va explicar-li el motiu del seu viatge i l'àngel el va deixar passar. Quan va arribar a l'arbre de la vida, Set va agafar tres fruits i va tornar a casa seva, on van comunicar-li que el seu pare acabava de morir. Immediatament, Set va cavar una fossa, va col·locar els fruits de l'Edèn a dins la boca del seu pare i el va enterrar.
Al cap d'un temps, en aquell indret van créixer tres arbres que no serien tallats fins a principis del segle i per fabricar les tres creus que apareixen en la Passió de Jesús.

## Referències

* ↑ Gn 4:25-26
* ↑ Gn 5:6-7
* ↑ Whiston, William (tr.). The genuine works of Flavius Josephus. Bristol: J. Gladding, 1836, p. 200.
* ↑ Renan, Ernest (ed.). Fragments du livre gnostique intitulé, Apocalypse d'Adam, ou, Pénitence d'Adam, ou, Testament d'Adam. París: Imp. Impériale, 1854, p. 33-34.
Viccionari
# Dosi absorbida

La dosi absorbida és una magnitud física, que mesura la quantitat d'energia absorbida per unitat de massa a conseqüència de l'exposició d'un cos a una radiació ionitzant.
La dosi absorbida es mesura en grays (símbol Gy) al Sistema Internacional d'Unitats on 1 Gy representa 1 joule de radiació absorbida per 1 quilogram de massa (1Gy = 1 J/kg). Abans de la introducció de gray, com la unitat de mesura s'havia utilitzat rad (1 Gy = 100 rad).
La dosi absorbida és una quantitat absoluta, però no està directament relacionada amb el dany biològic causat a un òrgan o d'un teixit orgànic. De fet, la mateixa quantitat d'energia absorbida per un organisme produeix danys diferents depenent del tipus de radiació al que ha estat exposat. 1 Gy procedent de la radiació alfa és aproximadament 20 vegades més perjudicial que 1 Gy procedent de la radiació gamma. Una magnitud física més adequada per mesurar el dany biològic i els efectes sobre un organisme o un teixit orgànic és la dosi equivalent.
Sovint és més interessant referir-se a la dosi absorbida per unitat de temps, és a dir, a la intensitat de la dosi absorbida que es mesura en Gy/s, o amb més freqüència en submúltiples d'aquesta unitat, com els μGy/s. Altres vegades, és força més útil conèixer la dosi absorbida en un determinat període (o taxa temporal d'absorció de la dosi) i, per tant, utilitzar els Gy/any (la intensitat de la dosi absorbida en un any).

## Referències

* ↑ Rennie i Law, 2019, dose.

## Bibliografia

* Rennie, Richard; Law, Jonathan. A Dictionary of Physics (en anglès). Vuitena edició. Oxford University Press, 2019. ISBN 978–0–19–882147–2.
# Llançament de tronc

El llançament de tronc (en anglès: caber tossing) és un esport tradicional escocès en el qual els competidors llancen un tronc anomenat caber. El tronc mesura aproximadament 6 metres d'alçada, pesa al voltant dels 80 quilos, i sol estar fet de fusta de làrix.

## Referències

* ↑ «Caber tossing» (en anglés). [Consulta: 15 gener 2015].
# Yamato-e

Yamato-e és el nom d'un estil de pintura japonès nascut al final del període Heian (segles xii i xiii) per inspiració de l'art xinès de la dinastia Tang. El terme significa "pintura japonesa" i s'oposa a l'estil anterior, marcat per la grandiloqüència cortesana i els models de figures xinesos. Per això l'ideal és la senzillesa dels petits detalls i la celebració de la vida quotidiana. Alguns dels autors més famosos són Kose Kanaoka, Tosa Mitsuoki i Tosa Mitsunobu. Posteriorment va inlfuir en les escoles de pintura Tosa i Rimpa.

## Temes

La pintura yamato-e té dos temes principals. El primer és la narració d'històries, sovint inspirades en els clàssics de la literatura nipona, com ara el Genji Monogatari. Diversos moments dels relats, que es llegeixen de dreta a esquerra, fan èmfasi en les escenes més conegudes de les històries conegudes pel gran públic.
El segon gran tema és la celebració de la bellesa de la natura, plasmada sobretot amb el pas de les quatre estacions de l'any, per analitzar els canvis que succeeixen en un mateix indret segons el temps. En aquestes pintures poden veure's també elements de la religió budista. L'ideal del camp, amb turons suaus i arbres que els coronen, són l'ambientació preferida.

## Estil

La principal particularitat d'aquest estil és que les escenes destacades apareixen enmig d'un fons indefinit, tapat per un núvol o tapís. Aquest fons està sense pintar o té colors marronosos, daurats i suaus, mentre que els dibuixos que se'n destaquen presenten colors vius i definits. Presenten gran detallisme, amb personatges immersos en escenes quotidianes i una visió realista. Sovint la perspectiva adopta un angle oblic. Al costat d'elements naturals, el paisatge s'ambienta en edificis, dels quals s'albira l'interior a través del sostre. El dibuix es fa amb tinta i aquarel·la. Les figures humanes estan fortament estilitzades i els trets facials s'han simplificat per transmetre pau i minimitzar les emocions, fins i tot en quadres que representen episodis dramàtics. Els objectes més propers a l'espectador apareixen en la part inferior del quadre i els més allunyats a dalt.
El suport principal és el pergamí, ja que les pintures yamato-e estan pensats per col·locar-se a sobre de murs, envans i similars com a decoració i per distreure els ocupants de la cambra. Alguns pergamins eren d'ús manual, per contemplar una història gràfica individualment. En aquests casos s'acompanyaven de textos, dels quals il·lustraven les escenes més representatives, ja fossin relats o poemes (sovint del gènere waka). La cal·ligrafia era part de l'art fonamental d'aquesta pintura. Justament aquests suports expliquen que gran part de la pintura yamato-e s'hagi perdut, ja que en canviar la decoració dels murs o desaparèixer els envans (fets de paper i fusta), els quadres es perdien i eren substituïts per uns altres.

## Referències

* ↑ Willmann, Anna. «Yamato-e Painting» (en anglès). The Metropolitan Museum of Art, 01-10-2003. [Consulta: 8 març 2021].
* ↑ Okudaira, Hideo, "Narrative picture scrolls", in Arts of Japan Volume 5, 1973, Weatherhill ISBN 978-0-8348-2710-3
# Epifani de Fortuny

«Epifani de Fortuny» té aquests significats:

## Biografies

* Epifani de Fortuny i de Carpi, (Barcelona, 7 d'abril de 1838 - 7 d'abril de 1924) fou un empresari i polític català.
* Epifani de Fortuny i Salazar, (Barcelona, 1898 — 1 de juliol de 1989) fou un arqueòleg i enginyer agrari català.
# Barousse (formatge)

El barousse és un formatge de pasta premsada no cuita elaborat amb llet de vaca a la vall de Barousse, Alts Pirineus, a França.
Té aspecte casolà. El sabor varia segons la llet sigui de vaques que pasturen a la primavera i estiu o que mengen farratge a l'hivern. És un formatge fermier de gust fort i affinage mínim d'un mes i mig. Durant les dues primeres setmanes de madurat es renta, seca i gira cada dia.

## Referències

* ↑ Masui, Kazuko; Yamada, Tomoko. French cheeses. Dorling Kindersley, 1996. ISBN 978-0789414373.
# Kalameny

Kalameny és un poble i municipi d'Eslovàquia que es troba a la regió de Žilina, al centre-nord del país.

## Referències

* ↑ «Ružomberok (District, Žilinský kraj, Slovakia) - Population Statistics, Charts, Map and Location». [Consulta: 23 febrer 2019].
# Skra Bełchatów

El Skra Bełchatów (anomenat la temporada 2007/08 PGE Skra Bełchatów) és un club de voleibol de la ciutat de Bełchatów.

## Palmarès

* Lliga polonesa de voleibol masculina
** Guanyador (9): 2005, 2006, 2007, 2008, 2009, 2010, 2011, 2014, 2018
*** El segon lloc (2) 2012, 2017
**** Tercer lloc (3): 2002, 2015, 2016
* Copa polonesa de voleibol masculina
** Guanyador (7): 2005, 2006, 2007, 2009, 2011, 2012, 2016
*** El segon lloc (3) 2004, 2017, 2018
* Supercopa polonesa de voleibol masculina
** Guanyador (2): 2012, 2014, 2017, 2018
* Copa d'Europa de voleibol masculina
** El segon lloc (1) 2012
*** Tercer lloc (2): 2008, 2010
**** El quart lloc (1): 2015
* Copa del Món de Clubs de Voleibol
** El segon lloc (2): 2009, 2010
*** Tercer lloc (1): 2012
*** El quart lloc (1): 2017
# Dosiades

Dosiades (en llatí Dosiadas, en grec Δωσιάδας) va ser un poeta grec nascut a Rodes, autor de dos enigmàtics poemes que consten a l'Antologia grega. Els poemes descriuen un altar de forma complementària, i porten per títol Δωσιάδα βωμός (l'altar de Dosiades). El llenguatge d'aquests poemes és justament censurat per Llucià. L'època en què va viure és desconeguda.
Dosiades és un dels autors a qui se li atribueix el llibre Ωόν (l'ou), escrit sense gaires dubtes per Símmies de Rodes.

## Referències

* ↑ [https://quod.lib.umich.edu/m/moa/acl3129.0001.001/1085?rgn=full+text;view=image;q1=DosiadasSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 1070. ]
# Llapis (matemàtiques)

* Aquest article tracta sobre una classe d'objectes geomètrics. Vegeu-ne altres significats a «altres usos».
Un llapis en geometria projectiva és una família d'objectes geomètrics amb una propietat comuna, per exemple, el conjunt de línies que passen per un punt determinat en un pla projectiu.
En geometria afí amb la variant reflexiva del paral·lelisme, un conjunt de línies paral·leles forma una classe d'equivalència anomenat llapis de línies paral·leles.
Més generalment, un llapis és el cas especial d'un sistema lineal de divisors en el qual l'espai del paràmetre és una línia projectiva. Els llapis típics de les corbes del pla projectiu, per exemple, s'escriuen com a
    λC + μC′ = 0
on
    C = 0, C′ = 0
són corbes planes.
Un llapis de plans, la família de plans a través d'una línia recta determinada, de vegades se'l coneix com un ventall o un feix de plans.

## Vegeu també

* Biga de llapis
* Llapis de cercles
* Llapis de Lefschetz
* Llapis matricial

## Referències

* ↑ Emil Artin (1957) Geometric Algebra, page 53
* Weisstein, Eric W., «Pencil» a MathWorld (en anglès).
# FK Zeta Golubovci

El FK Zeta Golubovci és un club de futbol montenegrí de la ciutat de Golubovci, un suburbi de Podgorica.

## Història

El club va ser fundat l'any 1927 amb el nom de FK Danica. El 1945 fou reanomenat FK Napredak. El 1955 adoptà el nom de FK Zeta.

## Palmarès

* Lliga montenegrina de futbol:
** 2006–07
* Segona divisió iugoslava de futbol:
** 1999–00
* Lliga de Montenegro (Iugoslàvia):
** 1997-98
* Copa de Montenegro (Iugoslàvia):
** 1998-99, 1999-00

## Referències

* ↑ «FK Zeta » History Club». fkzeta.net. Arxivat de l'original el 11 November 2016. [Consulta: 9 December 2016].
* ↑ «Montenegro - List of Champions». RSSSF. [Consulta: 13 juliol 2012].

## Enllaços externs

* Web oficial
* Web de seguidors
# Halichoeres notospilus

Halichoeres notospilus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 25,4 cm de longitud total.

## Distribució geogràfica

Es troba des de Bahía Magdalena (Mèxic) fins al Perú, incloent-hi les Illes Galápagos.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Bernsdorf (Alta Lusàcia)

Bernsdorf (alt sòrab: Njedźichow) és un municipi alemany que pertany a l'estat de Saxònia. Està situat a 12 kilòmetres al nord de Kamenz, i a 15 km al sud-oest de Hoyerswerda. Comprèn els nuclis de Waldhof (des de 1950), Zeißholz (Ćisow, des de 1994), Großgrabe (Hrabowa, des de 1997) i Straßgräbchen (Nadrózna Hrabowka, des de 2007).

## Agermanaments

* Quinsac
* Steinenbronn
# Ocyceros

Ocyceros és un gènere d'ocells de la família dels buceròtids (Bucerotidae). Aquests calaus habiten els boscos oberts del Pakistan, Índia i Sri Lanka.
Segons la classificació del Congrés Ornitològic Internacional (versió 2.5, 2010) aquest gènere conté tres espècies:
* calau gris de l'Índia (Ocyceros birostris).
* calau gris de Sri Lanka (Ocyceros gingalensis).
* calau gris de Malabar (Ocyceros griseus).

## Referències

* ↑ «ITIS Report: Ocyceros». Integrated Taxonomic Information System. [Consulta: 13 setembre 2015].
* ↑ Kinnaird, Margaret F.; O'Brien, Timothy G. The Ecology and Conservation of Asian Hornbills: Farmers of the Forest. Chicago, IL, US: University of Chicago Press, 2007, p. 5. ISBN 978-0-226-43712-5.
* ↑ «Mousebirds, Cuckoo Roller, trogons, hoopoes, hornbills». World Bird List Version 9.2. International Ornithologists' Union, 2019. [Consulta: 23 juliol 2019].
# FK Zhenis Astana

El FK Zhenis (kazakh: Жеңіс футбол клубы) és un club kazakh de futbol de la ciutat d'Astanà.

## Història

Fou membre fundador de la lliga kazakh de futbol. L'any 2009 fou descendit a la segona categoria després de ser declarat en fallida. Adoptà el nom Namys i més tard Astana-1964. El gener de 2015 fou descendit de la segona categoria (First Division) al campionat regional d'Astana.
Evolució del nom:
* 1964: Dinamo Tselinograd
* 1975: Tselinnik Tselinograd
* 1994: Tsesna Akmola
* 1996: Tselinnik Akmola
* 1997: FK Astana
* 1999: Zhenis Astana
* 2006: FK Astana
* 2009: FK Namys Astana
* 2010: FK Astana-1964
* 2021: FK Zhenis Astana
Trajectòria:

## Palmarès

* Lliga kazakha de futbol:
** 2000, 2001, 2006
* Copa kazakha de futbol:
** 2001, 2002, 2005

## Entrenadors destacats

* Arno Pijpers (2006)
* Vladimir Mukhanov (2005)
* Aleksandr Zavarov (2004)

## Futbolistes destacats

* Yuri Drozdov (2005)
* Vladimir Bairamov (1999)
* Boris Ignatyev (1971)

## Referències

* ↑ «Астана-1964 прекратила существование» (en rus). sports.kz. sports.kz, 25-01-2015. [Consulta: 1r març 2016].
* ↑ «Астана-1964 продолжит существование на уровне чемпионата города» (en rus). vesti.kz. vesti.kz, 26-01-2015. [Consulta: 1r març 2016].
* ↑ «Kazakhstan - List of Champions» (en (anglès)). rsssf.com. [Consulta: 9 febrer 2024].
* ↑ «Kazakhstan Cup Finals» (en (anglès)). rsssf.com. [Consulta: 9 febrer 2024].
# Erik Asklund

Erik Asklund (Estocolm, 1908 — 1980) va ser un novel·lista suec. Part de la seva obra és de tipus autobiogràfic, i descriu en gran part la vida els barris humils de la ciutat d'Estocolm, especialment Manne, un barri obrer al sud de la ciutat.

## Obres

* Manne (1949)
* Röd skjorta (‘Camisa roja’, 1951)
* Mormon Boy (1951)
* Yngling i spegel (‘Noi al mirall', 1955)
* Kvarteret Venus (‘El barri de Venus', 1957).

## Referències

* ↑ «Erik Asklund». Gran Enciclopèdia Catalana. Barcelona: Grup Enciclopèdia Catalana.
# Sobre el coll baixista

Sobre el coll baixista (en anglès: Bearish On Neck) és un patró d'espelmes japoneses format per dues espelmes que indica continuïtat de la baixista. És la versió de la Línia penetrant alcista i la Línies retrobades alcistes, perquè en aquestes dues la força dels bulls supera, o iguala, a la dels bears, mentre que en el patró Sobre el coll baixista l'atac dels bulls acaba en fracàs, possibilitant una continuació de la tendència baixista.

## Criteri de reconeixement

* La tendència prèvia és baixista
* Es forma una gran espelma negra
* El segon dia els preus obren amb un fort gap a la baixa
* Però els preus comencen a pujar i es forma una espelma blanca
* Tot i així l'espelma blanca no pot tancar el gap baixista i la sessió acaba tancant en negatiu

## Explicació

En un context de tendència baixista, l'obertura el segon dia amb un gran gap baixista confirma la continuació de la tendència, però pràcticament immediatament els bulls comencen a mostrar la seva força i els preus comencen a pujar. Tot i així aquests no tenen prou força com per omplir el gap, i la sessió, malgrat ser una espelma blanca, acaba tancant en negatiu respecte al dia anterior. La poca força dels bulls indica que possiblement la tendència a la baixa continuarà.

## Factors importants

És important comprovar que no es produeix augment significatiu del volum en l'espelma blanca. És imprescindible que el gap baixista format no sigui omplert en cap moment, de manera que actua com a poderosa resistència. És un patró similar a la Línia penetrant alcista i a la Línies retrobades alcistes, però no s'ha de confondre amb aquests. La força dels bulls ha estat insuficient, i si es produeix confirmació l'endemà en forma gap baixista o espelma negra amb tancament inferior la tendència a la baixa continuarà.

## Bibliografia

* «Bearish On Neck». Candlesticker. [Consulta: 12 maig 2011].
# Diccionari de la llengua catalana

«Diccionari de la llengua catalana» té aquests significats:
* Diccionari de la llengua catalana de l'IEC
* Diccionari General de la Llengua Catalana
* Gran Diccionari de la Llengua Catalana
* Diccionari de la llengua catalana ab la correspondencia castellana y llatina
* Diccionari etimològic i complementari de la llengua catalana
* Bolletí del Diccionari de la Llengua Catalana
# Cos ciliar

El cos ciliar és una part de l'ull situada entre l'iris i la regió de l'ora serrata en la retina, responsable de la producció de l'humor aquós i del canvi de forma del cristal·lí necessari per a aconseguir la correcta acomodació (enfocament). Està format per dos estructures, el múscul ciliar i els processos ciliars. Forma la part mitjana de l'úvea, entre l'iris i la coroides.

## Anatomia

El cos ciliar s'estén des de la part anterior de la retina (ora serrata) fins a la base de l'iris, immediatament darrere de la unió de l'esclera amb la còrnia i està constituït per dos parts ben diferenciades, els processos ciliars i el múscul ciliar; ocupen una superfície de 6 cm quadrats en cada ull.
Els processos ciliars són uns plecs en la part anterior del cos ciliar d'on parteixen les anomenades fibres zonulars (formant el lligament suspensori del cristal·lí) que ho uneixen a la càpsula del cristal·lí.
El múscul ciliar és una banda circular de múscul llis que consta de fibres radials i longitudinals.

## Fisiologia

El cos ciliar posseeix dues funcions ben definides:
Els processos ciliars són els encarregats de produir l'humor aquós a una velocitat de 2-3 microlitres per minut. L'humor aquós és essencial per al funcionament correcte del globus ocular i ha de mantenir-se a una pressió de 15 mm Hg amb un marge de només 2 mm Hg. Si la pressió de l'humor aquós puja, es produeix una malaltia anomenada glaucoma.
El múscul ciliar canvia la forma del cristal·lí per a aconseguir un bon enfocament de la imatge en la retina.

## Vegeu també

* Iridodiàlisi

## Bibliografia

* Tortora - Derrickson. Principios de Anatomía y Fisiología, 11ª edición (2006). ISBN 968-7988-77-0
# Slovenské Pravno

Slovenské Pravno és un poble i municipi d'Eslovàquia que es troba a la regió de Žilina, al centre-nord del país. La primera menció escrita de la vila es remunta al 1113.

## Referències

* ↑ «Žilinský kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce» (en eslovac). [Consulta: 21 desembre 2021].
# Presa de Bin el Ouidane

La presa de Bin el Ouidane és una presa d'aigua a la regió de Tadla-Azilal al Marroc, construïda l'any 1953 sobre el riu Oued el Abib, afluent del Oum er Rebia.
És un edifici major en matèria de construcció de preses amb una doble vocació: la producció d'energia i la irrigació. És considerada la presa de volta més alta de l'Àfrica i la més gran del Marroc en producció energètica. A més a més de la seva capacitat d'irrigació pel pla de Tadla, que pertany a la planura interior preatlàsica del Tadla (3.500 km²), s'han perllongat a la regió de Marrakech-Tensift-Al-Haouz per la planura dels Sraghna. La presa ha permès d'afegir 69.500 ha de terres fèrtils sobre 125 km de longitud.

## Enllaços externs

* Fitxa tècnica de l'embassament de Bin el Ouidane (francès)